ПРОТОКОЛ

№ 34

Днес, 16.11.2023 г., се проведе заседание на Общинска избирателна комисия-Нова Загора при следния дневен ред:

1. Приемане на писмено становище по административно дело № 421/2023 г. по описа на Административен съд гр. Сливен по доклад на председателя на ОИК-Нова Загора и приемане на решение за процесуално представителство по административно дело № 421/2023 г. по описа на Административен съд гр. Сливен.

На заседанието на комисията присъстваха членове на ОИК-Нова Загора, както следва:

Председател:

Сергей Иванович Дериволков

Зам. Председатели:

Бадър Исмаилов Хасанов

Боян Петров Бонев

Галя Динева Бинева-Недева

Християна Йорданова Йорданова

Секретар:

Соня Иванова Велева

Членове:

Деница Георгиева Динева

Кольо Стоянов Колев

Красимира Колева Николова

Максим Адрианов Павлев

Румянка Димитрова Русева

След като се установи, че е налице необходимият кворум за редовно провеждане на заседание и вземане на решения, комисията пристъпи към разглеждането на точките от дневният ред.

по т. 1 от дневният ред.

Председателя на комисията Сергей Дериволков взе думата за да обяви членовете на комисията проекта на становище на ОИК- Нова Загора по административно дело № 421/2023 г. по описа на Административен съд Сливен, образувано по жалба от Бранимир Алдинов Синапов – кандидат за кмет на кметство с. Дядово, общ. Нова Загора, издигнат от коалиция БСП за БЪЛГАРИЯ против Решение № 164/05.11.2023 г. на Общинска избирателна комисия.

Сергей Дериволков:

Уважаеми колеги,

По постъпилата жалба от Бранимир Алдинов Синапов – кандидат за кмет на кметство с. Дядово, общ. Нова Загора, издигнат от коалиция БСП за БЪЛГАРИЯ против Решение № 164/05.11.2023 г. на Общинска избирателна комисия, въз основа на която е образувано административно дело № 421/2023 г. по описа на Административен съд Сливен изразявам следното становище, което моля да бъде от Вас като становище по делото:

Общинска избирателна комисия Нова Загора, след като се запозна с жалба от Бранимир Алдинов Синапов – кандидат за кмет на кметство с. Дядово, общ. Нова Загора, издигнат от коалиция БСП за БЪЛГАРИЯ против Решение № 164/05.11.2023 г. на Общинска избирателна комисия, въз основа на която е образувано административно дело № 421/2023 г. по описа на Административен съд Сливен, счита че същата е неоснователна и следва да бъде оставена без уважение от съда.

Жалбоподателят твърди, че обявеният изборен резултат е недействителен, тъй като не съответства на гласовете, реално подадени за двамата кандидати, и твърди, че при преброяването на гласовете в комисията в избирателна секция № 201600058, приела и обявила за недействителни бюлетини, които са действителни и са подадени в полза на жалбоподателя, както и че е приела за действителни, подадени в полза на спечелилия кандидат Мария Кавалджиева недействителни бюлетини. Жалбоподателя заявява, че по време на гласуването с машина е възникнал технически проблем и на избирател е била дадена възможност да гласува, както с машина, така и с хартия, като вотът му бил отчетен два пъти. Иска да бъдат проверени подписите върху избирателния списък и да бъде извършено повторно преброяване на подадените бюлетини, с оглед установяване на тяхната действителност.

Считаме, че твърденията на жалбоподателя не отговарят на истината. Общинска избирателна комисия Нова Загора след като приела протокола на СИК 201600058 не е установила съществени грешки или несъответствия, и въз основа на отразените в него данни и разписката от изчислителния пункт е приела решение с което е обявила изборния резултат от проведения втори тур за избор на кмет на кметство с. Дядово. Действително, по време на гласуването в изборния ден и имал място проблем с машината за гласуване, тъй като при гласуване машината не е издала бюлетина на гласоподавателя, за което председателя на СИК информира ОИК и получи указания как да се процедира в този случай. Указанията, които му бяха отправени от страна на ОИК са въз основа на писмо с вх. № 146/05.11.2023 г. от Централна избирателна комисия. С оглед на указанията на ОИК, секционната избирателна комисия е съставила протокол, в който е описала възникналия проблем с машината, след което е предоставила на гласоподавателя да гласува по избран от него начин. Предвид това, считаме, че няма място на отчитане на един вот два пъти, както твърди жалбоподателя, тъй като след като машината не е разпечатала бюлетина, вотът на жалбоподателя не е отчетен. При повторното гласуване, жалбоподателя е пуснал бюлетина в избирателната кутия, и съответно вотът е отчетен при броенето на намерените в избирателната кутия бюлетини.

По отношението на искането на жалбоподателя проверка на подписите върху избирателния списък и за повторно преброяване на подадените бюлетини, с оглед установяване на тяхната действителност, Общинска избирателна комисия заявява, че не възразява, но това искане да бъде уважено от съда, в случай, че жалбоподателя оспори протокола на СИК 201600058 относно истинността на съдържащите се в него данни.

След като изслуша проекта за становище на ОИК- Нова Загора по административно дело № 421/2023 г. по описа на Административен съд Сливен, Общинска избирателна комисия-Нова Загора

РЕШИ:

1. Приема докладваното от председателя на ОИК-Нова Загора становище по административно дело № 421/2023 г. по описа на Административен съд Сливен, насрочено за 17.11.2023 г. от 13:30 часа, образувано по жалба от Бранимир Алдинов Синапов – кандидат за кмет на кметство с. Дядово, общ. Нова Загора, издигнат от коалиция БСП за БЪЛГАРИЯ против Решение № 164/05.11.2023 г. на Общинска избирателна комисия.

2. Упълномощава председателя на ОИК-Нова Загора Сергей Дериволков да представлява ОИК-Нова Загора по адм. дело № 421/2023 г. по описа на Административен съд гр. Сливен и да изрази становището на Общинската избирателна комисия по същество на делото.

ГЛАСУВАЛИ: Сергей Иванович Дериволков, Бадър Исмаилов Хасанов, Боян Петров Бонев, Галя Динева Бинева-Недева, Християна Йорданова Йорданова, Соня Иванова Велева, Румянка Димитрова Русева, Деница Георгиева Динева, Кольо Стоянов Колев, Красимира Колева Николова, Максим Адрианов Павлев, „ЗА” и 0 „ПРОТИВ”.

Председател: Сергей Иванович Дериволков

Секретар: Соня Иванова Велева